Mazda окончателно спря RX-8 » Клуб МАЗДА - България
Начало » Акценти » Mazda окончателно спря RX-8	Акценти	Mazda окончателно спря RX-8
Mazda съобщи, че окончателно спира от производство модел RX-8, както и роторния двигател, който се монтираше на този автомобил.
Решението е предизвикано от намаленото търсене на модела, както и заради по-стриктните екологични норми на повечето световни пазари. Именно заради екологичните норми Mazda RX-8 беше извадена от европейските пазари още през миналата година. Промененият курс на долара срещу японската йена от своя страна направи експорта на купето в САЩ неефективен.
Да напомним, че Mazda напусна пазара в САЩ с подобно купе RX-7 още през 1995 г, а се завърна с Mazda RX-8 през 2003 година.
В същото време от фирмата заявиха, че работата върху ново поколение на роторен двигател продължава, въпреки че през последните години ударението е било поставено върху новото семейство двигатели SkyActiv.
От фирмата сега заявяват, че „роторният двигател продължава да бъде жив и е в зоната на внимание на Mazda. Сега се проучват възможностите за създаване на ново поколение на този двигател, като кодовото му име е 16Х“.